AMPHIBIA. 
289 
ista, mea vero indica. Lac^pedius vult easdem species in utroque continente 
reperiri (Buffonianae assertionis in mammalibus contrarium). Id quidem ego 
non dederim , sed si fuerit , retulerit aliquis anguem meam ad laticaudam Lin- 
naei. At quam immensum distat squamarum numerus , plus quam duplo ! 
Distinctam adeo speciem esse oportet. 
CAECILIA NASUTA. Nobis. 
Corpore glabro , rugis nullis , albo rubroque fasciata , naso acuto . 
Ex Tranquebaria missa a Rottlero , Ao. 8. (1799 ) 
Nullam plane aperturam branchiarum reperio. Longitudo pollicum quin- 
decim , crassities digiti majoris. Lingua nondum examinata. Cauda acuta. Fas- 
cia dorsi angusta et ventris latior, post anum ante mediam longitudinem posi- 
tum angustata duaeque utrinque albae. Interjectae badiae fasciae cum marga- 
ritaceo aliquo splendore. 
Colubrum bipedem habet Gmelin . in Syst. nat. p. 1099. citatque Scopoli 
Ann. hist. nat. qui nihil de duobus pedibus dicit , sed magnitudine bipedali 
esse ait. 
Animal bipes , verius quam anguis bipes , et rectius peculiarem ordinem 
amphibiorum constituens quam siren, est le cannele , Lacepede tab. 41. p. 
61 3 . Animal annulatum more amphisbaenae, duobus pedibus brevibus post 
caput. Mexici incola. Virescens. Microdipus generico nomine poterit appel- 
lari. Nisi et hoc larva lacertae fuerit. 
